《浩叹》
清代·邹汉勋

后夔不复起，希声委涂泥。中间有作者，抱独无由知。

靡靡世所好，师延乃出奇。子野琴何在，何不撞头为。

清商与浊徵，正声犹曰宜。沐猴而冠佩，流传亦至斯。

始知玉石故杂糅，不可矫矫求异时。作诗但令老妪识，典诰大语勿相师。

作者简介：（1806—1854）湖北新化人，字叔绩。咸丰元年举人。以知县从江忠源守庐州御太平军，擢直隶州同知，城破而死。生平治学精谨，于天文、方舆、六书、九数，无不研习。有《新化邹氏敩艺斋遗书》。